CELEX: 62021CN0364
Language: lt
Date: 2021-06-10 00:00:00
Title: Byla C-364/21: 2021 m. birželio 10 d. Corte dei Conti (Italija) pateiktas prašymas priimti prejudicinį sprendimą byloje Federazione Italiana Triathlon / Istituto Nazionale di Statistica – ISTAT, Ministero dell'Economia e delle Finanze

2021 8 30   
            
            
               LT
            
            
               Europos Sąjungos oficialusis leidinys
            
            
               C 349/21
            
         
      2021 m. birželio 10 d.Corte dei Conti (Italija) pateiktas prašymas priimti prejudicinį sprendimą byloje Federazione Italiana Triathlon / Istituto Nazionale di Statistica – ISTAT, Ministero dell'Economia e delle Finanze
      
      (Byla C-364/21)
      (2021/C 349/26)
      Proceso kalba: italų
      
         Prašymą priimti prejudicinį sprendimą pateikęs teismas
      
      
         Corte dei Conti
      
      
         Šalys pagrindinėje byloje
      
      
         Ieškovė: Federazione Italiana Triathlon
      
      
         Atsakovai: Istituto Nazionale di Statistica – ISTAT, Ministero dell'Economia e delle Finanze
      
      
         Kita proceso šalis: Procura generale della Corte dei conti
      
      
         Prejudiciniai klausimai
      
      
                  1.
               
               
                  Ar pagal 2010 m. [Europos sąskaitų sistemos (ESS)] tiesioginio taikymo taisyklę ir [Reglamento (ES) Nr. 549/2013 (1)] bei Direktyvos [2011/85/ES] (2) veiksmingumo principą draudžiami nacionalinės teisės aktai, kuriais ribojama nacionalinio teismo, turinčio kompetenciją, kiek tai susiję su tinkamu 2010 m. ESS taikymu tik nacionalinės teisės tikslais, siekiant mažinti valstybės išlaidas, jurisdikcija, užkertant kelią [Sąjungos teisės aktų] pagrindiniam effet utile, t. y. balanso skaidrumo ir patikimumo patikrinimui, kuris skirtas Italijos konvergencijai [siekiant vidutinio laikotarpio biudžeto tikslo (toliau – VLT)] patvirtinti?
               
            
                  2.
               
               
                  Ar pagal 2010 m. ESS tiesioginio taikymo taisyklę ir [Reglamento (ES) Nr. 549/2013] bei Direktyvos [2011/85/ES] veiksmingumo principą biudžeto valdymo institucijų ir kontrolės įstaigų organizacinio atskyrimo prasme draudžiami nacionalinės teisės aktai, kuriais ribojamas nacionalinio teismo, turinčio kompetenciją, kiek tai susiję su tinkamu 2010 m. [Europos sąskaitų sistemos (ESS)] taikymu tik nacionalinės teisės tikslais, siekiant mažinti valstybės išlaidas, sprendimo poveikis, užkertant kelią bet kokiai Italijos viešojo administravimo sąskaitų subjektyvaus apibrėžimo nepriklausomai kontrolei (kaip ji apibrėžta [Sąjungos teisės] tikslais), kurią vykdant tikrinama Italijos konvergencija siekiant VLT?
               
            
                  3.
               
               
                  Ar pagal teisinės valstybės principus, kaip antai veiksmingos teisminės apsaugos ir teisinių priemonių lygiavertiškumo principus, draudžiami nacionalinės teisės aktai:
                  
                              a)
                           
                           
                              kuriais neleidžiama jokia [Istituto Nazionale di Statistica (Valstybinis statistikos institutas, Italija; toliau – ISTAT)] atliekamo 2010 m. ESS tikslaus taikymo siekiant apibrėžti S,13 sektorių, taigi ir biudžeto balanso tikslumo, skaidrumo ir patikimumo teisminė peržiūra, kaip priemonė patikrinti Italijos konvergenciją VLT atžvilgiu ((veiksmingos apsaugos principo pažeidimas);
                           
                        
                              b)
                           
                           
                              dėl kurių ieškovė, jei būtų laikoma, kad atsakovo pateiktas taisyklės aiškinimas yra teisingas, remiantis jos autentiško aiškinimo nuostatomis, būtų priversta inicijuoti du teisinius procesus ir dėl to kiltų dviejų prieštaraujančių sprendimų dėl teisinio statuso pagal [Sąjungos] teisę pavojus, o dėl to taptų neįmanoma veiksminga jo teisės per leistiną terminą įvykdyti jos įsipareigojimus (t. y. susijusius su finansiniais metais) apsauga ir būtų panaikintas teisinis tikrumas dėl viešojo administravimo statuso buvimo;
                           
                        
                              c)
                           
                           
                              pagal kuriuos, jei būtų laikoma, kad atsakovo pateiktas taisyklės aiškinimas yra teisingas, remiantis jos autentiško aiškinimo nuostatomis, dėl tinkamo biudžeto nustatymo sprendimą priima ne pagal Italijos Konstituciją jurisdikciją biudžeto teisės srityje turintis teismas, bet kitas teismas?
                           
                        
            
         (1)  2013 m. gegužės 21 d. Europos Parlamento ir Tarybos reglamentas (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (OL L 174, 2013, p. 1).
      
         (2)  2011 m. lapkričio 8 d. Tarybos direktyva 2011/85/ES dėl reikalavimų valstybių narių biudžeto sistemoms (OL L 306, 2011, p. 41).